**Skoda-Solaris Trollino 12 típusú trolibuszokhoz fűtésrendszeri alkatrészek beszerzése**

1. A mellékletben az egyes tételeknél megadott gyártmányjelölés az Ajánlatkérő által jelenleg használt terméket jelölik a tárgy jellegének egyértelmű meghatározása érdekében.
2. Járműgyártói/részegység-gyártói alkatrész megajánlása esetén az járműgyártó/részegység-gyártó, illetve jogutódja, vagy hivatalos (márka)képviselete cégszerű nyilatkozata szükséges, tételes bontásban (a nyilatkozatnak tartalmaznia kell: cikkszám, megnevezés, termékgyártó, termékgyártói azonosító), hogy a megajánlott tételek járműgyártói/részegység-gyártói termékek.

Ajánlattevőnek nyilatkoznia kell arról, hogy a megajánlott járműgyártói/részegység-gyártói terméken, vagy ha ez nem lehetséges, annak csomagolásán a járműgyártó logója/megnevezése szerepelni fog.

Ajánlattevőnek vállalnia kell, hogy a megajánlott járműgyártói/részegység-gyártói terméket a szerződés teljes időtartama alatt eredeti gyári csomagolásban szállítja.

1. Első beépítésű alkatrész megajánlása esetén az alkatrészgyártó, illetve jogutódja, vagy hivatalos (márka)képviselete cégszerű nyilatkozata szükséges, tételes bontásban (a nyilatkozatnak tartalmaznia kell: cikkszám, megnevezés, termékgyártó, termékgyártói azonosító), hogy a megajánlott termék első beépítésű, vagy a járműgyártó által annak elismert termék.

Az ajánlattevőnek hitelt érdemlő módon kell alátámasztani a járműgyártó/részegység-gyártó és a nyilatkozatot kiállító alkatrészgyártó közötti kapcsolatot, mely – többek között – megtörténhet a következőkkel:

* a járműgyártó/részegység-gyártó, illetve jogutódja, hivatalos (márka)képviselete által kiállított igazolás arról, hogy a nyilatkozatot kiállító alkatrészgyártót hivatalos beszállítóként elismeri, vagy
* ha a kapcsolat a járműgyártó/részegység-gyártó, illetve jogutódja, hivatalos (márka)képviselete és a nyilatkozatot kiállító alkatrészgyártó, illetve jogutódja, hivatalos (márka)képviselete között nyilvánosan megismerhető, például a nyilatkozatot kiállító alkatrészgyártó a járműgyártó/részegység-gyártói honlapján beszállítóként szerepel, úgy annak bemutatásával, vagy
* a nyilatkozatot kiállító alkatrészgyártó a járműgyártóval/részegység-gyártóval való kapcsolatát egyéb objektív módon (pl. a megajánlott termékre vonatkozó számla benyújtásával) igazolni tudja.
1. Ajánlattevőnek az ajánlati árak táblázatban az adott tétel mellett a járműgyártói, első beépítésű vagy helyettesítő jelölést kell feltüntetnie.
2. Ajárműgyártói/részegység-gyártói, vagy első beépítésű termékhez szállításkor olyan dokumentumot kell csatolni, amiből a termékgyártó, illetve az első beépítés a rajzszám vagy a típusszám alapján megállapítható.
3. Ajánlatkérő a megjelölt gyártmánnyal és minőséggel egyenértékű műszaki paraméterekkel rendelkező termékre is elfogadja az ajánlatokat. Helyettesítő gyártmányú termékre vonatkozó ajánlat esetén az Ajánlattevőnek tételes bontásban csatolnia kell a megajánlott helyettesítő termékre vonatkozóan a műszaki paraméterekkel kiegészített ábrát/fotót, vagy a keresztreferencia-számot, amely igazolja, hogy az megfelel az Ajánlatkérő által meghatározott gyártmány minőségének.
4. A beszerzendő pótalkatrész a csatolt melléklet szerint a járműgyártó/részegységgyártó vagy a termékgyártó rajzszámával, cikkszámával, típusszámával legyen azonosítható.
5. Ajánlattevőnek jogi felelőssége tudatában nyilatkoznia kell, hogy nyertessége esetén a szerződés teljes időtartama alatt a megajánlott tételt szállítja.
6. A szállítandó pótalkatrészeknek és azok műszaki, minőségi, valamint működési paramétereinek egyenértékűnek kell lennie a gyártómű által az új termékre előírtakkal. Máshol beépített, javított, felújított termék szállítása nem elfogadott.
7. A szállítandó Terméken és/vagy csomagolásán feltüntetett jelöléseknek a csatolt mellékletben Ajánlattevő által rögzített termék jelöléseivel, rajzszámával, cikkszámával, típusszámával azonosnak kell lenniük.
8. Az ajánlatban, illetve minden csatolt dokumentumban az ajánlott és szállítani kívánt Terméknek a járműgyártó vagy a termékgyártó rajzszámával, cikkszámával, típusszámával azonosíthatónak kell lennie.
9. Ajánlattevőnek a csatolt mellékletben valamennyi termék mellett fel kell tüntetnie az ajánlott és szállítani kívánt termékek gyártóját és termékgyártói azonosító számát az egyértelmű beazonosíthatóság érdekében.
10. Az ajánlattevő nem magyar nyelven is becsatolhat dokumentumokat, de valamennyi nem magyar nyelvű dokumentumhoz felelős magyar nyelvű fordítást kell mellékelni. Az ajánlat értelmezési szempontjából a magyar fordítás az irányadó. A fordítási hibákból történő felelősséget az Ajánlattevő vállalja.
11. A termékek be/visszaépítéséhez szükséges tömítéseket – amennyiben ilyeneket a gyári új termék gyártója ahhoz rendel, vagy a felújító készlet tartalmazza - is a nyertes ajánlattevőnek kell leszállítani a javított tételekhez.
12. **Jótállás:** az ajánlati felhívás 6. bekezdése, valamint a keretszerződés alapján
13. Teljesítés helye, nyitva tartás: az ajánlati felhívás 5. bekezdése alapján

Átvétel módja:

A teljesítés helyére történő szállítás alkalmával a raktári átvételkor mennyiségi és műszaki állapot (sérülésmentesség) szempontjából történik a megvizsgálás. Amennyiben a mennyiségi és műszaki átvétel során eltérések mutatkoznak, úgy jegyzőkönyvezett átvétel történik, amit Megrendelő Eladónak megküld.

Ajánlatkérő hibás termékek esetén a részteljesítést nem köteles átvenni, és hibás teljesítésként értékelheti az adott megrendelésben foglalt termékek összességét.

Ajánlattevőnek a termékekhez szállításkor mellékelnie kell az 5/1990. (IV. 12.) KöHÉM rendelet 25. § szerinti tartalmú, minőséget tanúsító műbizonylatot. Műbizonylatként elfogadható a pótalkatrészen vagy annak csomagolásán feltüntetett gyártói jel vagy az alkatrész katalógusban szereplő cikkszám, ha a pótalkatrész a jármű gyártójától származik, vagy a gyártó azt első beépítésű alkatrészként elismeri.